61993O0019
YHTEISÖJEN TUOMIOISTUIMEN MÄÄRÄYS (kuudes jaosto)
24 päivänä huhtikuuta 1996 (
*1
)
Asiassa C-19/93 P,
Rendo NV, alankomaalainen yhtiö, kotipaikka Hoogeveen (Alankomaat),
Centraal Overijsselse Nutsbedrijven NV, alankomaalainen yhtiö, kotipaikka Almelo (Alankomaat),
Regionaal Energiebedrijf Salland NV, alankomaalainen yhtiö, kotipaikka Deventer (Alankomaat),
edustajanaan asianajaja T. R. Ottervanger, Rotterdam, prosessiosoite Luxemburgissa asianajotoimisto S. Oostvogels, 13 rue Aldringen,
valittajina,
jossa valittajat vaativat muutoksenhaussaan Euroopan yhteisöjen ensimmäisen oikeusasteen tuomioistuimen (ensimmäinen jaosto) asiassa T-16/91, Rendo ym. vastaan komissio, 18.11.1992 antaman tuomion kumoamista (Kok. 1992, s. II-2417).
vastapuolena:
Euroopan yhteisöjen komissio, asiamiehenään oikeudellisen osaston virkamies B. J. Drijber, prosessiosoite Luxemburgissa c/o oikeudellisen osaston virkamies Carlos Gómez de la Cruz, Centre Wagner, Kirchberg,
jota tukee
Samenwerkende elektriciteits-produktiebedrijven NV, alankomaalainen yhtiö, kotipaikka Arnhem (Alankomaat), edustajinaan asianajajat M. van Empel ja O. W. Brouwer, Amsterdam, prosessiosoite Luxemburgissa asianajotoimisto M. Loesch, 8 rue Zithe,
väliintulijana,
YHTEISÖJEN TUOMIOISTUIN (kuudes jaosto),
toimien kokoonpanossa: jaoston puheenjohtaja C. N. Kakouris, tuomarit F. A. Schockweiler (esittelevä tuomari), P. J. G. Kapteyn, J. L. Murray ja H. Ragnemalm,
julkisasiamies: G. Tesauro,
kirjaaja: hallintovirkamies L. Hewlett,
kuultuaan julkisasiamiestä,
on antanut seuraavan
määräyksen
1
Yhteisöjen tuomioistuin (kuudes jaosto) on antanut 19.10.1995 tuomion asiassa C-19/93 P.
2
Tuomiossa on ilmeinen epätarkkuus, joka on syytä korjata viran puolesta yhteisöjen tuomioistuimen työjärjestyksen 66 artiklan mukaisesti.
Näillä perusteilla
YHTEISÖJEN TUOMIOISTUIN (kuudes jaosto)
on määrännyt seuraavaa:
1)
Tuomion 15 kohta kuuluu seuraavasti:
”Komission esittämän väitteen toisen osan suhteen on syytä huomata, että asiassa Almelo ym. antamassaan tuomiossa yhteisöjen tuomioistuin on todennut, että jos kansallinen tuomioistuin on katsonut, että yrityksillä on yhdessä määräävä markkina-asema, on perustamissopimuksen 85 ja 86 artiklan vastaista, että alueellinen sähköenergian jakeluyritys soveltaa yleisissä toimitusehdoissa olevaa yksinomaista ostovelvollisuutta koskevaa lauseketta, jossa kielletään paikallista sähkönjakeluyritystä tuomasta maahan sähköä yleiseen käyttöön. Tämän tuomion perusteella kansallisella tuomioistuimella on velvollisuus todeta, että kyseinen lauseke on pääasian asianosaisten sopimussuhteessa pätemätön, jos kansallinen tuomioistuin katsoo, että kilpailunrajoitus ei ole tarpeen siksi, että sähkönjakeluyritys voisi tuottaa perustamissopimuksen 90 artiklan 2 kohdassa tarkoitettuja yleisiin taloudellisiin tarkoituksiin liittyviä palveluja.”
2)
Tämän määräyksen alkuperäiskappale liitetään korjatun tuomion alkuperäiskappaleeseen. Korjausmääräyksestä tehdään merkintä tuomion alkuperäiskappaleeseen.
Annettiin Luxemburgissa 24 päivänä huhtikuuta 1996.
R. Grass
kirjaaja
C. N. Kakouris
kuudennen jaoston puheenjohtaja
(
*1
)	Oikeudcnkäyntikieli: hollanti,